ছবির তোলার নেশা অনেকের থাকে। কিন্তু সেই ছবি তোলার নেশাই বিপদ ডেকে আনল এক যুবকের।

এই বিষয়ে অন্যান্য খবর

হাওড়া থেকে চেন্নাইয়ের সস্তার নতুন ট্রেন! আগাম টিকিট না কেটেও চড়া যাবে
সচিনের কাছের মানুষ এবার ধোনির বাড়িতে, পাত পেড়ে বসে খাওয়ালেন মাহি


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, তামিনলাড়ুর বাসিন্দা তিরুবাল্লুর-এর বাসিন্দা এক ব্যক্তি বাজ পড়ার ছবি তুলতে গিয়েছিলেন। তখনই বিদ্যুৎপৃষ্ট হয়ে মৃত্যু হয় তাঁর।
মৃতের নাম এইচ এম রমেশ। জানা গিয়েছে, ছবি তোলার প্রবল নেশা ছিল রমেশের। মাঝেমধ্যে ছবি তুলতে বেরিয়ে পড়তেন তিনি। বুধবার ওই এলাকায় প্রবল ঝড়বৃষ্টি হচ্ছিল। সেই অবস্থায় এক বন্ধুর বাড়ি যাচ্ছিলেন রমেশ।
এলাকাবাসীরা জানান, ছবি তোলার সময়ে একটি বাজ রমেশের খুব কাছাকাছি জায়গায় পড়ে। তখনই বিদ্যুৎপৃষ্ট হয়ে গোটা দেহ ঝলসে যায় তাঁর।
পরে স্থানীয় বাসিন্দাদের কাছ থেকে খবর পেয়ে পুলিশ এসে রমেশের দেহ উদ্ধার করে। তাঁর দেহ পনৌরি সরকারি হাসপাতালে পাঠানো হয়েছে বলে খবর।
ইতিমধ্যে ওই এলাকায় পুলিশের পক্ষ থেকে প্রচার করা হয়েছে। বাজ পড়ার সময় ছবি তোলার প্রবণতা থেকে সবাইকে দূরে রাখতে প্রচার চালাচ্ছে পুলিশ।